Ehdotus: neuvoston asetus, Egeanmeren pienten saarten hyväksi toteutettavista maatalousalan erityistoimenpiteistä ja asetuksen (EY) N:o 1782/2003 muuttamisesta annetun asetuksen (EY) N:o 1405/2006 muuttamisesta /* KOM/2008/0168 lopull. - CNS 2008/0065 */





[pic] | EUROOPAN YHTEISÖJEN KOMISSIO | Bryssel 3.4.2008 KOM(2008) 168 lopullinen 2008/0065 (CNS) Ehdotus: NEUVOSTON ASETUS, Egeanmeren pienten saarten hyväksi toteutettavista maatalousalan erityistoimenpiteistä ja asetuksen (EY) N:o 1782/2003 muuttamisesta annetun asetuksen (EY) N:o 1405/2006 muuttamisesta (komission esittämä) PERUSTELUT Neuvosto hyväksyi 18. syyskuuta 2006 Egeanmeren pienten saarten hyväksi toteutettavia maatalousalan toimenpiteitä koskevan asetuksen (EY) N:o 1405/2006. Asetuksessa säädetään kahdesta tukityypistä, jotka ovat erityisen hankintajärjestelmän tuki ja paikallisten maataloustuotteiden tuki. Ensimmäinen näistä kahdesta tukityypistä on tarkoitettu sellaisten tuotteiden tuottamiseksi, jotka ovat välttämättömiä ihmisravinnoksi (3 artikla), jalostettaviksi tai maatalouden tuotantopanoksina. Sen vuoksi asetuksessa otetaan käyttöön erityinen hankintajärjestelmä, jonka tarkoituksena on helpottaa eräiden Egeanmeren saarten erityisestä maantieteellisestä sijainnista aiheutuvista lisäkuljetuskustannuksista johtuvia ongelmia. Kyseiset välttämättömät tuotteet sisältyvät perustamissopimuksen liitteeseen I. Sen vuoksi 3 artiklaa olisi muutettava kyseisen liitettä I koskevan viittauksen sisällyttämiseksi siihen, jolloin kyseisen artiklan soveltamisala rajoitetaan koskemaan ainoastaan kyseisiä tuotteita. Toinen tukityyppi (7 artikla) koskee paikallisten maataloustuotteiden yleisluonteisten tukitoimenpiteiden käyttöönottamista, ja näin ollen sen soveltamisala on laajempi kuin 3 artiklan. Sen vuoksi 7 artiklaa olisi muutettava perustamissopimuksen kolmannen osan II osastoa koskevan viittauksen sisällyttämiseksi siihen, jolloin se kattaisi maanpinnan kasvutuotteet, kotieläintalouden tuotteet ja kalataloustuotteet sekä sellaiset ensimmäisen jalostusasteen tuotteet, jotka suoraan liittyvät näihin tuotteisiin. Lisäksi useimmat asetuksen (EY) N:o 1405/2006 III luvussa tarkoitetuista toimenpiteistä ovat suoria tukia, ja niihin olisi viitattava neuvoston asetuksessa (EY) N:o 1782/2003. Virheestä johtuen Egeanmeren saaria koskeva kohta poistettiin aiheettomasti asetuksen (EY) N:o 1782/2003 liitteestä I asetuksen (EY) N:o 1405/2006 20 artiklan 3 kohdalla. Sen vuoksi liite I olisi oikaistava, ja oikaisun olisi tultava voimaan asetuksen (EY) N:o 1405/2006 soveltamispäivästä. Asetuksen (EY) N:o 1405/2006 6 artiklassa säädetään asetuksen (EY) N:o 1405/2006 II luvun soveltamista koskevien yksityiskohtaisten sääntöjen hyväksymismenettelystä. Koska vastaavanlainen, koko asetuksen täytäntöönpanoa koskeva säännös vahvistetaan mainitun asetuksen 14 artiklassa, 6 artikla olisi sen vuoksi poistettava. Asetuksen (EY) N:o 1405/2006 9 artiklan e alakohdassa viitataan tukiohjelmiin sisällytettävien muiden seikkojen ohella tarkastuksia ja hallinnollisia seuraamuksia koskeviin säännöksiin. Tarkastuksia ja hallinnollisia seuraamuksia koskevat kansalliset säännökset eivät voi kuitenkaan olla hyväksymisen kohteena Egeanmeren pieniä saaria koskevassa yhteisön tukiohjelmassa. Kyseiset kansalliset toimenpiteet voidaan ainoastaan antaa komissiolle tiedoksi mainitun asetuksen 16 artiklan mukaisesti. Sen vuoksi 9 artiklan e alakohtaa olisi muutettava Kreikan toimivaltaisten viranomaisten toimittamaan ohjelmaan sisällytettävien tarkastuksia ja kansallisia seuraamuksia koskevien säännösten jättämiseksi sen ulkopuolelle. Edellä esitetyn perusteella pyydämme, että neuvosto hyväksyy kyseisten virheiden oikaisemisen. Liitteenä on asetuksen (EY) N:o 1405/2006 muuttamista koskevan neuvoston asetuksen luonnos sekä kaikki asianomaisen menettelyn aloittamiseksi tarvittavat asiakirjat. Asetuksella ei ole vaikutusta rahoituslähteisiin eikä yhteisön tuen intensiteettiin. 2008/0065 (CNS) Ehdotus: NEUVOSTON ASETUS, Egeanmeren pienten saarten hyväksi toteutettavista maatalousalan erityistoimenpiteistä ja asetuksen (EY) N:o 1782/2003 muuttamisesta annetun asetuksen (EY) N:o 1405/2006 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Neuvoston asetuksen (EY) N:o 1405/2006[1] 1 artiklassa vahvistetaan asetuksen soveltamisala ja määritellään pienet saaret. Mainitun asetuksen soveltamisesta saatu kokemus osoittaa, että asetuksen soveltamisalaa olisi mukautettava. (2) Asetuksen (EY) N:o 1405/2006 3 artiklassa otetaan käyttöön erityinen hankintajärjestelmä, jonka tarkoituksena on helpottaa ongelmia, jotka johtuvat eräiden Egeanmeren saarten erityisestä maantieteellisestä sijainnista aiheutuvista lisäkuljetuskustannuksista sellaisten tuotteiden toimittamiseksi, jotka ovat välttämättömiä ihmisravinnoksi, jalostettaviksi tai maatalouden tuotantopanoksina. Kyseiset välttämättömät tuotteet sisältyvät perustamissopimuksen liitteeseen I. Sen vuoksi 3 artiklaa olisi muutettava kyseisen liitettä I koskevan viittauksen sisällyttämiseksi siihen, jolloin kyseisen artiklan soveltamisala rajoitetaan koskemaan ainoastaan kyseisiä tuotteita. (3) Asetuksen (EY) N:o 1405/2006 6 artiklassa säädetään asetuksen (EY) N:o 1405/2006 II luvun soveltamista koskevien yksityiskohtaisten sääntöjen hyväksymismenettelystä. Koska vastaavanlainen, koko asetuksen täytäntöönpanoa koskeva säännös vahvistetaan mainitun asetuksen 14 artiklassa, 6 artikla olisi sen vuoksi poistettava. (4) Asetuksen (EY) N:o 1405/2007 7 artiklassa otetaan käyttöön paikallisten maataloustuotteiden yleisluonteisia tukitoimenpiteitä, ja näin ollen sen soveltamisala on laajempi kuin 3 artiklan. Sen vuoksi 7 artiklaa olisi muutettava perustamissopimuksen kolmannen osan II osastoa koskevan viittauksen sisällyttämiseksi siihen, jolloin se kattaisi maanpinnan kasvutuotteet, kotieläintalouden tuotteet ja kalataloustuotteet sekä sellaiset ensimmäisen jalostusasteen tuotteet, jotka suoraan liittyvät näihin tuotteisiin. (5) Asetuksen (EY) N:o 1405/2006 9 artiklan e alakohdassa viitataan tukiohjelmiin sisällytettävien muiden seikkojen ohella tarkastuksia ja hallinnollisia seuraamuksia koskeviin säännöksiin. Tarkastuksia ja hallinnollisia seuraamuksia koskevat kansalliset säännökset eivät voi kuitenkaan olla hyväksymisen kohteena Egeanmeren pieniä saaria koskevassa yhteisön tukiohjelmassa. Kyseiset kansalliset toimenpiteet voidaan ainoastaan antaa komissiolle tiedoksi mainitun asetuksen 16 artiklan mukaisesti. Sen vuoksi 9 artiklan e alakohtaa olisi muutettava Kreikan toimivaltaisten viranomaisten toimittamaan ohjelmaan sisällytettävien tarkastuksia ja kansallisia seuraamuksia koskevien säännösten jättämiseksi sen ulkopuolelle. (6) Sen vuoksi asetusta (EY) N:o 1405/2006 olisi muutettava. (7) Useimmat asetuksen (EY) N:o 1405/2006 III luvussa tarkoitetuista toimenpiteistä ovat suoria tukia, ja niihin olisi viitattava neuvoston asetuksessa (EY) N:o 1782/2003[2]. Virheestä johtuen Egeanmeren saaria koskeva kohta poistettiin aiheettomasti asetuksen (EY) N:o 1782/2003 liitteestä I asetuksen (EY) N:o 1405/2006 20 artiklan 3 kohdalla. Sen vuoksi liite I olisi oikaistava, ja oikaisun olisi tultava voimaan asetuksen (EY) N:o 1405/2006 soveltamispäivästä, ON ANTANUT TÄMÄN ASETUKSEN: 1 artikla Muutetaan asetus (EY) N:o 1405/2006 seuraavasti: (1) Korvataan 1 artiklan 1 kohta seuraavasti: ”1. Tässä asetuksessa säädetään maataloutta koskevista erityistoimenpiteistä sellaisten vaikeuksien lieventämiseksi, joita Egeanmeren pienille saarille, jäljempänä ’pienet saaret’, aiheutuu niiden syrjäisestä saariasemasta.” (2) Korvataan 3 artiklan 1 kohta seuraavasti: ”1. Otetaan käyttöön erityinen hankintajärjestelmä, joka koskee perustamissopimuksen liitteessä I lueteltuja ihmisravinnoksi, muiden tuotteiden valmistukseen tai maatalouden tuotantopanoksina käytettäviä välttämättömiä maataloustuotteita, jäljempänä ’maataloustuotteet’, pienillä saarilla.” (3) Poistetaan 6 artikla. (4) Korvataan 7 artiklan 1 kohta seuraavasti: ”1. Tukiohjelma sisältää toimenpiteet, jotka ovat tarpeen pienten saarten maatalouden paikallisten tuotantosuuntien jatkuvuuden ja kehittämisen varmistamiseksi ja jotka kuuluvat perustamissopimuksen kolmannen osan II osaston soveltamisalaan.” (5) Korvataan 9 artiklan e alakohta seuraavasti: ”(e) järjestelyt tukiohjelman tehokkaan ja tarkoituksenmukaisen täytäntöönpanon varmistamiseksi, tiedotus, seuranta ja arviointi mukaan luettuina;”. 2 artikla Lisätään asetuksen (EY) N:o 1782/2003 liitteeseen I Posei-ohjelmaa koskevan kohdan jälkeen kohta seuraavasti: ” Egeanmeren saaret | Neuvoston asetuksen (EY) N:o 1405/2006 III osasto (*******) | 2 artiklassa tarkoitetut suorat tuet, jotka maksetaan ohjelmissa vahvistettujen toimenpiteiden nojalla | (*******) EUVL L 265, 26.9.2006, s. 3.” | 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Asetuksen 2 artiklaa sovelletaan kuitenkin 1 päivästä tammikuuta 2007. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja [1] EUVL L 265, 26.9.2006, s. 1. [2] EUVL L 270, 21.10.2003, s. 1, asetus sellaisena kuin se on viimeksi muutettuna asetuksella (EY) N:o 1182/2007 (EUVL L 273, 17.10.2007, s. 1).